Legend of Kahalaopuna. 189 



A hiki i kahi i waiho ai ke kino kupapau o Kawelu, hoo aku la o Hiku i ka uhane 

 o Kawelu ma na wawae, komo aku la a na kuli, hoi hou, no ka makau i ka pilau o ke kino. 

 Pela o Hiku i liana ai a hala he niau la, komo ka uhane a loko o ke kino, a ka umauma, 

 a ka puu, o o moa ae la o Kawelu. 



Mahope o laila, puholoholo iho la a ola ae la o Kawelu, a hoi no e like me mamua, 

 a noho iho la laua he kane a he wahine. 



He Kaao no Kahalaopuna. 



OMANOA ma Oahu ka aina hanau o Kahalaopuna, o Kahoiwai ke kahuahale, o 

 Kauakuahine ka makuakane, o Kahoiamano ka makuahine. He kaikamahine 

 opiopio maikai o Kahalaopuna, he wahine ui a maikai ke nana aku, he puupaa 

 hoi aole i naha kona mai. Ua palama kona mau makua i kona kino a na Kauhi, he 

 kanaka koikoi e noho ana me Kakuhihewa, ke 'Hi o Oahu nei. No Koolau o Kauhi, no 

 Alele. 



I ka lohe ana o Kauhi he wahine o Kalialaopuna nana, malama mai la ia i na mea 

 a pau loa no Kahalaopuna, a hala he mau anahulu, alalia, loaa ka hewa. Imihala ke- 

 kahi poe ia Kahalaopuna i mea e make ai. Hele aku la lakou mai Manoa aku a Koolau, 

 a loaa o Kauhi, olelo aku la me ka epa: "Kupanaha ko wahine o Kahalaopuna, alua po 

 i ka hula, alua no hoi po me ke kane hou." A lohe o Kauhi i keia mau olelo epa a kela 

 mau kanaka, olelo iho o Kauhi: "Make ia wahine ia'u; ua ])au ka waiwai a ko'u haku 

 iaia, eia ka no hai e wahi kona mai." 



Pii mai la o Kauhi a loaa o Kahalaopuna ma Manoa, olelo aku ia ia e hele i Po- 

 hakea, ma uka o Ewa, e pili la me ke kuahiwi o Kaala. I ko laua hele ana, noonoo iho 

 la o Kahalaopuna i ke kumu o keia hele ana. Ma keia hele ana o laua, ma ka uka pili 

 kanaka ole, ma uka o Pauoa a me Waolani, malaila, a ma uka o Kalihi, pela ko laua hele 

 ana a Manana moe laua. Eia nae, ua paa na lima o Kahalaopuna i ka nakii ia e Kauhi i 

 ke kaula, nolaila, helelei no ka pa-u o Kahalaopuna ma kahi a laua i hele ai, no ka lima 

 ole e hana iho ai. 



